## Ευθύγραμμη Ομαλή Κίνηση

Στο βιντεοπείραμα “eokTracker.mp4” της άσκησης καταγράφεται η κίνηση μιας μικρής πλαστικής μπίλιας μέσα σε λάδι. Κατά την κίνηση της μπίλιας σημειώνεται η θέση της και η αντίστοιχη χρονική στιγμή

### Πειραματική διαδικασία

Παρακολουθήστε το βίντεο και συμπληρώστε τις στήλες με τίτλο «Χρόνος» και «Ένδειξη χάρακα» στο Πίνακα 1.

α/α | Χρόνος t (s) | Ένδειξη χάρακα (cm) | Θέση μπίλιας y (cm)
1 |  |  |
2 |  |  |
3 |  |  |
4 |  |  |
5 |  |  |
6 |  |  |

Πίνακας 1: Πειραματικά Δεδομένα

### Επεξεργασία δεδομένων

1. Η μελέτη της κίνησης οποιουδήποτε σώματος ξεκινάει με τον ορισμό του συστήματος συντεταγμένων, με τη βοήθεια του οποίου προσδιορίζουμε τη θέση του σώματος. Παρότι κανένας δε μας εμποδίζει να ορίσουμε ως αρχή του συστήματος συντεταγμένων το σημείο του χάρακα με την ένδειξη μηδέν (το οποίο δε φαίνεται στο βίντεο), είναι ιδιαίτερα βολικό να ορίσουμε ως αρχή των αξόνων τη θέση που βρίσκεται το κινούμενο σώμα τη χρονική στιγμή t = 0. Στην περίπτωσή μας αυτό το σημείο αντιστοιχεί στην ένδειξη 80 cm του χάρακα. Θα ορίσουμε επίσης τον y’y άξονα κατακόρυφο και με θετική φορά προς τα κάτω. Μετατρέψετε τις ενδείξεις του χάρακα για τη θέση της μπίλιας σε πειραματικά δεδομένα θέσης y (cm) ως προς αυτό το σύστημα αξόνων και συμπληρώστε τη σχετική στήλη στον Πίνακα 1.
2. Να σχεδιάσετε σε μιλιμετρέ χαρτί τη γραφική παράσταση y = f (t). Να εξηγήσετε γιατί αυτή η γραφική παράσταση επιβεβαιώνει την υπόθεση ότι η κίνηση της μπίλιας είναι ομαλή.Να σχεδιάσετε επίσης την ευθεία που καλύτερα προσεγγίζει τα πειραματικά δεδομένα και με τη βοήθειά της να υπολογίσετε τη σταθερή ταχύτητα της κίνησης.